## Pravilnik o planu uzorkovanja i metodama analiza za službenu kontrolu količina olova, kadmija, žive, anorganskog kositra, 3-monoklorpropandiola i benzo(a)pirena u hrani

### NN 45/2008 (18.4.2008.), Pravilnik o planu uzorkovanja i metodama analiza za službenu kontrolu količina olova, kadmija, žive, anorganskog kositra, 3-monoklorpropandiola i benzo(a)pirena u hrani

# MINISTARSTVO ZDRAVSTVA I SOCIJALNE SKRBI

**1531**

Na temelju članka 15. stavka 2. podstavka 3. Zakona o hrani (»Narodne novine«,
broj 46/2007) ministar zdravstva i socijalne skrbi donosi uz suglasnost ministra
poljoprivrede, ribarstva i ruralnog razvoja

## PRAVILNIK

### O PLANU UZORKOVANJA I METODAMA ANALIZA ZA SLUŽBENU KONTROLU KOLIČINA OLOVA, KADMIJA, ŽIVE, ANORGANSKOG KOSITRA, 3-MONOKLORPROPANDIOLA I BENZO(A)PIRENA U HRANI1

Članak 1.

Ovim Pravilnikom propisuju se metode uzorkovanja i analiza olova, kadmija, žive,
anorganskog kositra, 3-monoklorpropandiol (u daljnjem tekstu: 3-MCPD) i benzo(a)pirena
u svrhu provođenja službenih kontrola.

Članak 2.

Pojedini pojmovi u smislu ovoga Pravilnika imaju sljedeće značenje:
*Proizvodna serija* (u daljnjem tekstu serija) jest količina hrane koja ima
određene zajedničke karakteristike poput podrijetla, vrste pakiranja, oblika
pakiranja, količine pakiranja, osobe koja pakira, dobavljača ili druge oznake
koje utvrđuje nadležni inspektor. Kada se radi o ribama, veličina riba također
mora biti podjednaka da bi se smatrala istom serijom.
*Proizvodna podserija* (u daljnjem tekstu podserija) jest određen dio velike
serije na kojoj se provodi uzorkovanje. Svaka podserija mora biti fizički
odvojena i prepoznatljiva.
*Pojedinačni uzorak* jest količina materijala uzetoga s jednoga mjesta iz serije
odnosno podserije.
*Skupni uzora* jest zbroj svih pojedinačnih uzoraka uzetih iz serije odnosno podserije. Skupni uzorci smatraju se reprezentativnim za serije ili podserije iz
kojih su uzeti.
*Laboratorijski uzorak* jest uzorak namijenjen analizi u laboratoriju.

Članak 3.

Službena kontrola provodi se sukladno Pravilniku o službenim kontrolama koje se
provode radi verifikacije postupanja u skladu s odredbama propisa o hrani, i
hrani za životinje, te propisa o zdravlju i zaštiti životinja (»Narodne novine«
broj 99/07)2. Uzorkovanje obavlja osoba ovlaštena posebnim propisom za provođenje
službene kontrole.
Laboratoriji koji obavljaju analize u svrhu službene kontrole u smislu ovoga
Pravilnika moraju udovoljavati odredbama članka 81. Zakona o hrani.

Članak 4.

Vrsta hrane koja se uzorkuje u svrhu određivanja količine olova, kadmija, žive i
3-MCPD i benzo(a) pirena propisana je posebnim propisom o najvećim dopuštenim
količinama određenih kontaminanata koji se mogu nalaziti u hrani 33.
Uzorkovanje, priprava uzoraka i analize za službenu kontrolu količine olova,
kadmija, žive i 3-MCPD i benzo(a) pirena u hrani moraju se provoditi sukladno
zahtjevima određenim u Prilogu I. i II. koji su otisnuti uz ovaj Pravilnik i
čine njegov sastavni dio.
Skupni uzorci uzorkovani sukladno stavku 2. ovoga članka smatraju se
reprezentativnim.
Sukladnost s odredbama posebnog propisa o najvećim dopuštenim količinama
određenih kontaminanata koji se mogu nalaziti u hrani ocjenjuje se na osnovi
količina određenih u laboratorijskim uzorcima, koji su pripravljeni i
analizirani sukladno stavku 2. ovoga članka.
Odredba stavka 2. ovoga Pravilnika primjenjuju se ne dovodeći u pitanje primjenu
Pravilnika o službenim kontrolama koje se provode radi verifikacije postupanja
sukladno odredbama propisa o hrani i hrani za životinje te propisa o zdravlju
životinja (»Narodne novine« broj 99/07).

Članak 5.

Serija ili podserija smatra se zdravstveno ispravnom sukladno propisima o hrani
ako rezultat analize laboratorijskog uzorka iz točke 4. Priloga II. ovoga
Pravilnika odgovara odredbama posebnog propisa o najvećim dopuštenim količinama
određenih kontaminanata koji se mogu nalaziti u hrani, uzimajući u obzir mjernu
nesigurnost ako je u analitičkoj metodi korištena ekstrakcija.
Serija ili podserija smatra se zdravstveno neispravnom u smislu propisa o hrani
ako je rezultat analize laboratorijskog uzorka iz točke 4. Priloga II. ovoga
Pravilnika veći od najveće dopuštene količine propisane posebnim propisom
najvećim dopuštenim količinama određenih kontaminanata koji se mogu nalaziti u
hrani uzimajući u obzir mjernu nesigurnost ako je u analitičkoj metodi korištena
ekstrakcija.
Navedena pravila o interpretaciji rezultata primjenjuju se za analitički
rezultat dobiven za svrhu službene kontrole hrane.

Članak 6.

Posebni propis iz članka 4. stavka 1. ovoga Pravilnika donijet će se do 31.
prosinca 2008. godine.

Članak 7.

Ovaj Pravilnik stupa na snagu 31. ožujka 2009. godine.

Klasa: 011-02/08-04/18
Urbroj: 534-07-08-2
Zagreb, 14. travnja 2008.

Ministar
**mr. Darko Milinović, dr. med.**, v. r.

\_\_\_\_\_
1 Pravilnik preuzima odredbe Uredbe Komosije br. 333/2007 od 28. ožujka 2007.
godine kojime se propisuju metode uzimanja uzoraka i analize za službenu
kontrolu razina olova, kadmija, žive, anorganskog kositra, 3-MCPD i benzo(a)pirena
u prehrambenim proizvodima
2 Pravilnik preuzima odredbe Uredbe (EZ) br. 882/2004/ Eurpskog parlamenta i
Vijeća od 29. travnja 2004. o službenim kontrolama koje se provode radi
verifikacije poštovanja zakona o hrani za životinje i hrani, te propisa o
zdravlju i zaštiti životinja
3 Posebni propis o najvećim dopuštenim količinama određenih kontaminanata koji
se mogu nalaziti u hrani biti će usklađen sa Uredbom Komisije (EZ-a) br.
1881/2006 od 19. prosinca 2006. kojom se utvrđuju maksimalne razine određenih
kontaminanata u hrani i Uredbom (EEC) br. 315/93 od 8. veljače 1993. kojom se
utvrđuju postupci Zajednice u vezi s kontaminantima u hrani

**PRILOG I.**

PLAN UZORKOVANJA ZA SLUŽBENU KONTROLU KOLIČINA OLOVA, KADMIJA, ŽIVE, ANORGANSKOG
KOSITRA, 3-MCPD I BENZO(A)PIRENA

1. OPĆE ODREDBE

*1.1. Materijal koji se uzorkuje*

Svaka serija ili podserija predviđena za ispitivanje uzorkuje se posebno.

*1.2. Mjere opreza*

Za vrijeme uzorkovanja i priprave uzoraka poduzimaju se mjere opreza kako bi se
izbjegle bilo kakve promjene koje bi mogle utjecati na količinu olova, kadmija,
žive, anorganskog kositra, 3-MCPD i benzo(a)pirena, nepovoljno utjecati na
analizu ili učiniti skupne uzorke nereprezentativnima.

*1.3. Pojedinačni uzorci*
Kad god je to moguće, pojedinačni se uzorci uzimaju s različitih mjesta u seriji
ili podseriji. Odstupanje od ovakvog postupka mora se navesti u zapisniku iz
točke 1.7 ovoga Priloga.

*1.4. Priprava skupnog uzorka*

Skupni se uzorak dobiva objedinjavanjem pojedinačnih uzoraka.

*1.5. Ponovljeni uzorci*
Ponovljeni uzorci za dodatno stručno mišljenja moraju se uzimati iz
homogeniziranoga skupnog uzorka.

*1.6. Pakiranje i prijenos uzoraka*
Svaki uzorak stavlja se u čist, inertni i trajni spremnik koji osigurava
prikladnu zaštitu od zagađenja, gubitka analita adsorpcijom na unutarnje stjenke
spremnika, te od oštećenja u transportu. Potrebno je poduzeti sve mjere opreza
kako bi se izbjegla svaka promjena u sastavu uzorka do koje može doći tijekom
prije ili skladištenja.

*1.7. Zatvaranje i označavanje uzoraka*

Svaki uzorak uzet za službene potrebe mora se službeno zatvoriti (zapečatiti) na
mjestu uzorkovanja i obilježiti.
O svakom uzorkovanju osoba iz članka 3. stavka 1. sastavlja zapisnik koji
omogućava jasno prepoznavanje svake serije, a sadrži podatke o vremenu i mjestu
uzorkovanja, ime sorte, naziv proizvođača, način proizvodnje te ostale važne
podatke koji mogu poslužiti analitičaru.

2. METODE UZORKOVANJA

Velike se serije dijele na podserije pod uvjetom da se podserije mogu fizički
odvojiti. Za proizvode koji se u prometu nalaze u velikim rasutim pošiljkama
(rinfuza npr. žitarice) za podjelu serije na podserije primjenjuje se Tablica
1., a za ostale proizvode primjenjuje se Tablica 2. Uzimajući u obzir da masa
serije ne predstavlja uvijek točan umnožak mase i broja uzoraka iz podserije,
masa podserije može odstupati za najviše ±20 %.

*Tablica 1.* PODJELA SERIJA NA PODSERIJE ZA PROIZVODE KOJI SE PRODAJU U RASUTIM
POŠILJKAMA (RINFUZA)

|  |  |
| --- | --- |
| Masa serije (tona) | Masa ili broj podserije |
| ≥ 1500 | 500 t |
| > 300 i < 1500 | 3 potpošiljke |
| ≥ 100 i ≤ 300 | 100 t |
| <100 | - |

*Tablica 2.* PODJELA SERIJA NA PODSERIJE ZA OSTALE PROIZVODE

|  |  |
| --- | --- |
| Masa serije (tona) | Masa ili broj podserije |
| ≥ 15 | 15-30 tona |
| < 15 | – |

Skupni uzorak mora težiti najmanje 1 kg ili 1 l, osim u iznimnim slučajevima kad
to nije moguće, npr. kada se uzorak sastoji od 1 pakovanja.
Najmanji broj pojedinačnih uzoraka koji se mora uzeti iz serije ili podserije
naveden je u Tablici 3.
Tekući proizvodi u rasutoj pošiljci (u rinfuzi) neposredno prije uzorkovanja
serija ili podserija moraju se dobro promiješati ručno ili mehaničkim sredstvima
do mjere do koje to neće utjecati na kvalitetu proizvoda. U tom slučaju se
pretpostavlja da će se ispitivani kontaminanti ravnomjerno rasporediti kroz
cijelu seriju ili podseriju. Stoga je za skupni uzorak dovoljno uzeti tri
pojedinačna uzorka iz serije odnosno podserije.
Pojedinačni uzorci trebaju biti podjednake mase. Masa pojedinačnih uzoraka ne
smije biti manja od 100 grama ili 100 ml, tako da masa skupnog uzorka bude
najmanje 1 kg odnosno 1 l. Svako odstupanje od ovakvoga postupka mora se unijeti
u zapisnik iz točke 1.7. ovog Priloga.

*Tablica 3.* NAJMANJI BROJ POJEDINAČNIH UZORAKA KOJI SE UZIMAJU IZ SERIJE ILI PODSERIJE

|  |  |
| --- | --- |
| Masa ili volumen serije/podserije (u kg ili L) | Najmanji broj pojedinačnih uzoraka koje treba uzeti |
| < 50 | 3 |
| ≥ 50 i ≤ 500 | 5 |
| > 500 | 10 |

*Tablica 4.* BROJ PAKIRANJA ILI JEDINICA (POJEDINAČNIH UZORAKA) KOJI SE UZORKUJU
ZA SKUPNI UZORAK, KAD SE SERIJA SASTOJI OD POJEDINAČNIH PAKOVANJA ILI JEDINICA

|  |  |
| --- | --- |
| Broj pakiranja ili jedinica u seriji/podseriji | Broj pakiranja ili jedinica koje treba uzeti |
| ≤ 25 | najmanje 1 pakiranje ili  jedinica |
| 26 do 100 | oko 5 %, a najmanje 2  pakiranja ili jedinice |
| > 100 | oko 5 %, a najviše 10 pakiranja ili jedinica |

Najveće količine za anorganski kositar primjenjuju se na sadržaj svake limenke,
ali iz praktičnih razloga potrebno je koristiti pristup skupnog uzimanja
uzoraka. Ako je rezultat testa za skupni uzorak limenki manji od navedenog, ali
blizu maksimalne razine anorganskog kositra te ako se sumnja da pojedine limenke
mogu premašivati maksimalnu razinu, može biti potrebno provesti daljnja
ispitivanja.

*2.1. Uzorkovanje u maloprodaji*Uzorkovanje namirnica u maloprodaje provodi se sukladno točki 2. ovoga Priloga.
Kada navedena metoda uzorkovanja nije primjenjiva, primjenjuje se druga metoda
uzorkovanja pod uvjetom da i ona osigurava dovoljnu reprezentativnost skupnog
uzorka uzetog iz serije te da je takva metoda potpuno opisana i dokumentirana u
zapisniku iz točke 1.7. ovog Priloga.

**PRILOG II.**
PRIPRAVA UZORAKA I ANALIZA

1. LABORATORIJSKI STANDARDI KVALITETE
Laboratoriji koji provode analize za službenu kontrolu u svrhu provedbe ovog
Pravilnika moraju sudjelovati u međulaboratorijskim ispitivanjima (eng.:
profficiency test). Rezultatima PT dokazuju svoju kompetentnost. Ti testovi su u
skladu s »Međunarodnim usklađenim protokolom za testiranje kompetentnosti
(kemijskih) analitičkih laboratorija«4 koji je izrađen od strane IUPAC-a/ISO-a/AOAC-a.
Laboratoriji moraju dokazati da imaju uspostavljen interni sustav za kontrolu
kvalitete. Primjeri za to su »Smjernice IUPAC-a/ISO-a/AOAC-a o internoj kontroli
kvalitete u analitičkim kemijskim laboratorijima«5.
Točnost analize ocijenit će se korištenjem prikladnih certificiranih referentnih
materijala, kad god je to moguće.

2. PRIPRAVA UZORKA

*2.1. Mjere opreza*
Osnovni zahtjev je pripraviti reprezentativan i homogen laboratorijski uzorak,
bez sekundarne kontaminacije.
Ukupna količina zaprimljenog uzorka u laboratorij koristit će se za pripravu
laboratorijskog uzorka.
Količine kontaminanata određenih u laboratorijskim uzorcima usporediti će se sa
najvećim dopuštenim količinama propisanima Pravilnik o najvećim dopuštenim
količinama određenih kontaminanata koji se mogu nalaziti u hrani

*2.2. Specifični postupci za pripravu uzorka*
2.2.1. Specifične postupci za olovo, kadmij, živu i anorganski kositar
Analitičar mora osigurati da ne dođe do kontaminacije uzoraka tijekom priprave.
Kad god je moguće, aparatura i oprema koje dolaze u kontakt s uzorkom ne smije
sadržavati metale koji se određuju, odnosno mora biti izrađena od inertnih
materijala, npr. plastike kao što je polipropilen, politetrafluoroetilen (PTFE)
itd. Sav pribor mora se čistiti kiselinom kako bi se rizik kontaminacije sveo na
minimum. Sve oštrice moraju biti izrađene od visokokvalitetnog nehrđajućeg
čelika.
Za pripravu uzoraka mogu se koristiti i drugi zadovoljavajući specifični
postupci koji su propisani u normi HRN EN 13804:2003 »Namirnice – Određivanje
elemenata u tragovima – Izvedbeni kriteriji, opća razmatranja i priprava
uzorka«.
U slučaju anorganskog kositra, valja pripaziti da sav uzorak bude u potpunosti
otopljen jer uslijed hidrolize netopivih oblika u Sn (IV) oksida može doći do
gubitaka.
2.2.2. Specifične procedure za benzo(a)piren
Analitičar mora osigurati da ne dođe do kontaminacije uzoraka tijekom priprave.
Aparatura i oprema koje dolaze u kontakt s uzorkom mora se ispirati acetonom ili
heksanom visoke čistoće prije korištenja kako bi se rizik kontaminacije sveo na
minimum. Kad god je moguće, aparatura i oprema koji dolaze u kontakt s uzorkom
trebaju biti izrađeni od inertnih materijala, poput aluminija, stakla ili
poliranog nehrđajućeg čelika. Plastiku kao što je polipropilen ili PTFE treba
izbjegavati budući da analit može adsorbirati.

*2.3. Priprava uzorka*Cjelovit skupni uzorak mora biti obrađen postupkom koji osigurava potpunu
homogenizaciju.

*2.4. Ponovljeni uzorci*Ponovljeni uzorci za dodatno stručno mišljenje moraju se uzimati iz
homogeniziranoga skupnog uzorka.

3. METODE ANALIZE

Za potrebe ovoga Priloga primjenjuju se sljedeće definicije:
r = ponovljivost, za apsolutnu vrijednost razlike dvaju rezultata dobivenih u
ponovljivim uvjetima (isti uzorak, isti ispitivač, isti instrument, isti
laboratorij i kratki vremenski razmak) uz vjerojatnost od 95% se očekuje da bude
manja od r ( tj. |x1 – x2| < r), gdje je

r = 2,8 × sr.

sr = standardna devijacija izračunata iz rezultata dobivenih u ponovljivim
uvjetima.
RSDr = relativna standardna devijacija izračunata iz rezultata dobivenih u
ponovljivim uvjetima

![](dodatni/348118.gif)

R = obnovljivost, za apsolutnu vrijednost razlike između pojedinačnih rezultata
dobivenih u obnovljivim uvjetima (na istome materijalu koji dobiju ispitivači u
različitim laboratorijima koristeći standardizirane ispitne metode) uz
vjerojatnost od 95 % se očekuje da bude manja od R, gdje je:

R = 2,8 × sR.

sR = standardna devijacija izračunata iz rezultata dobivenih u obnovljivim
uvjetima.
RSDR = relativna standardna devijacija izračunata iz rezultata dobivenih u
obnovljivim uvjetima

![](dodatni/348119.gif)

»LOD« = granica detekcije, najmanja količina analita u uzorku koju je moguće
odrediti uz određenu statističku vjerojatnost.
Granica detekcije je numerički jednaka trostrukoj standardnoj devijaciji srednje
vrijednosti slijepih proba (n > 20).
»LOQ« = granica kvantifikacije, najmanja količina analita koji se može odrediti
uz određenu statističku vjerojatnost. Ako su i točnost i preciznost konstantne u
koncentracijskom rasponu oko granice detekcije, tada je granica kvantifikacije
numerički jednaka šesterostrukoj ili deseterostrukoj standardnoj devijaciji
srednje vrijednosti slijepih proba (n > 20).
»HORRATr« = Izračunana vrijednost RSDr podijeljena s vrijednošću RSDr koja je
dobivena na temelju Horwitzove jednadžbe6, polazeći od pretpostavke da r = 0,66R.
»HORRATR« = Izračunana vrijednost RSDR podijeljena s vrijednošću RSDR dobivena
na temelju Horwitzove jednadžbe.
»u« = Standardna mjerna nesigurnost.
»U« = Proširena mjerna nesigurnost, uz obuhvatni faktor 2 koji daje razinu
pouzdanosti od oko 95% (U = 2u).
»Uf« = Najveća standardna mjerna nesigurnost.

*3.2. Opći zahtjevi*
Analitičke metode koje se koriste za potrebe ovog Pravilnika moraju biti
sukladne s odredbama iz Priloga II. točki 1. i 2. Pravilnika o službenim
kontrolama koje se provode radi verifikacije postupanja u skladu s odredbama
propisa o hrani i hrani za životinje, te propisa o zdravlju životinja.
Metode analize za ukupni kositar prikladne su i za službenu kontrolu količina
anorganskog kositra.
Za analizu olova u vinu metoda je propisana Pravilniravilnikom o fo-kemijskim
metodama analiza mošta, vina, drugih proizvoda od grožđa i vina te voćnih vina
(»Narodne novine« broj 106/04 i 64/05)6.

*3.3. Specifični zahtjevi*
3.3.1. Izvedbeni kriteriji
Kada nije propisana specifična metoda za određivanje kontaminanata u hrani,
laboratoriji mogu odabrati bilo koju validiranu metodu analize (ako je moguće,
validacija će uključivati certificirani referentni materijal), pod uvjetom da
odabrana metoda ispunjava specifične izvedbene kriterije, navedene u Tablicama
5. do 7.

*Tablica 5.* IZVEDBENI KRITERIJI ZA METODE ANALIZE ZA OLOVO, KADMIJ, ŽIVU I
ANORGANSKI KOSITAR

|  |  |
| --- | --- |
| Parametar | Vrijednost/opaska |
| Primjenjivost | Hrana određena Pravilnikom o najvećim dopuštenim količinama određenih kontaminanata koji se mogu nalaziti u hrani |
| LOD | Za anorganski kositar manje od 5 mg/kg.  Za druge elemente, manje od jedne desetine NDK prema  Pravilniku o najvećim dopuštenim količinama određenih kontaminanata koji se mogu nalaziti u hrani  osim ako je NDK za olovo manja od 100 μg/kg. Tada vrijednost LOD mora biti manja od jedne petine NDK. |
| LOQ | Za anorganski kositar manje od 10 mg/kg.  Za druge elemente, manje od jedne petine NDK prema Pravilnikom o najvećim dopuštenim količinama određenih kontaminanata koji se mogu nalaziti u hrani, osim ako je NDK za olovo manja od 100 μg/kg. Tada vrijednost LOQ mora biti manja od dvije petine NDK. |
| Preciznost | HORRATr ili HORRATR vrijednosti manje od 2. |
| Iskorištenje | Primjenjuju se odredbe točke 4.2. ovog Priloga. |
| Specifičnost | Bez spektralnih interferencija ili utjecaja matrice. |

*Tablica 6.* IZVEDBENI KRITERIJI ZA METODE ANALIZE ZA 3-MCPD

|  |  |  |
| --- | --- | --- |
| j | Preporučena vrijednost | Koncentracija |
| Slijepa proba | Manje od LOD-a | - |
| Iskorištenje | 75% do 110% | sve |
| LOD | 5 μg/kg (ili manje) izraženo na suhu tvar |  |
| LOQ | 10 μg/kg (ili manje) na izraženo na suhu tvar | - |
| Preciznost | < 4 μg/kg | 20 μg/kg |
| < 6 μg/kg | 30 μg/kg |
| < 7 μg/kg | 40 μg/kg |
| < 8 μg/kg | 50 μg/kg |
| < 15 μg/kg | 100 μg/kg |

*Tablica 7.* IZVEDBENI KRITERIJI ZA METODE ANALIZE ZA BENZO(A)PIREN

|  |  |
| --- | --- |
| Parametar | Vrijednost/opaska |
| Primjenjivost | Hrana određena Pravilnikom o najvećim dopuštenim količinama određenih kontaminanata koji se mogu nalaziti u hrani |
| LOD | Manje od 0,3 μg/kg |
| LOQ | Manje od 0,9 μg/kg |
| Preciznost | HORRATr ili HORRATR vrijednosti manje od 2 |
| Iskorištenje | 50% do 120%. |
| Specifičnost | Bez spektralnih interferencija ili utjecaja matrice, provjera pozitivne detekcije |

*2.2. Pristup »prikladnosti za svrhu« (eng. fitness for purpose)*
Ako postoji mali broj potpuno validiranih metoda analize, alternativno se može
primijeniti pristup »prikladnosti za svrhu« kako bi se procijenila valjanost
metode analize. Metode koje su valjane za službenu kontrolu moraju davati
rati
rezultatandardnim mjernim nesigurnostima koje su manje od najveće
standardne mjerne nesigurnosti izračunate niže navedenom formulom:
Uf = √(LOD/2)2 + (aC) 2
gdje je:
Uf je najveća standardna mjerna nesigurnost (μg/kg);
LOD je granica detekcije metode (μg/kg);
C je relevantna koncentracija (μg/kg)
a je numerički faktor koji se koristi ovisno o vrijednosti C. Vrijednosti koje
se koriste dane su u Tablici 8.

*Tablica 8.* NUMERIČKE VRIJEDNOSTI ZA KONSTANTU A , OVISNO O RELEVANTNOJ
KONCENTRACIJI

|  |  |
| --- | --- |
| C (μg/kg) | a |
| ≤ 50 | 0,2 |
| 51 do 500 | 0,18 |
| 501 do 1000 | 0,15 |
| 1001 do 10000 | 0,12 |
| > 10000 | 0,1 |

4. IZVJEŠĆIVANJE

*4.1. Izražavanje rezultata*
Rezultati će se izražavati u istim jedinicama i s istim brojem značajnih
decimalnih mjesta kao što su i NDK vrijednosti utvrđene Pravilnikom o najvećim
dopuštenim količinama određenih kontaminanata koji se mogu nalaziti u hrani

*4.2. Izračuni iskorištenja*
Ako se u analitičkoj metodi primjenjuje ekstrakcija rezultat se mora korigirati
za iskorištenje. U tom slučaju mora se navesti posto iskorištenja.
Ako se u analitičkoj metodi ne primjenjuje ekstrakcija (npr. kod metala),
rezultat se ne mora korigirati za iskorištenje ako je korišten prikladni
certificirani referentni materijal koji pokazuje da je dobivena certificirana
koncentracija unutar granica mjerene nesigurnosti (tj. velika točnost mjerenja).
U slučaju da je rezultat izražen bez korekcije za iskorištenje, to treba biti
navedeno.

*4.3. Mjerna nesigurnost*
Rezultati analize prikazuju se kao x +/- U gdje je x rezultat, a U je proširena
mjerna nesigurnost, uz faktora pokrivanja 2 čime se dobiva razina pouzdanosti od
oko 95% (U = 2u).
Analitičar će uzeti u obzir Izvješće o odnosu između analitičkih rezultata,
mjerne nesigurnosti, faktora iskorištenja i odredaba u zakonodavstva o hrani i
hrani za životinje.

\_\_\_\_
4 »Međunarodni usklađeni
protokol za testiranje kompetentnosti analitičkih laboratorija za kemiju«,
autori: M. Thompson, S.L.R. Ellison i R. Wood, Pure Appl. Chemistry, 2006., 78,
145-96.
5 Uredili M. Thompson i R. Wood, Pure Appl. Chemistry, 1995., 67,
649-666.
6 Pravilnik preuzima odredbe Uredbe Komisije (EEZ) br. 2676/90 od 17.
rujna 1990. o metodama Zajednice za analize vina

Pravilnik, NN 45/2008-1531
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)